8.		Oznámenie o odvolaní plnomocenstva stranou sporu
			(§ 92 ods. 3 Civilného sporového poriadku)
Okresnému súdu Dolný Kubín
k spisovej značke 5Cb/111/2022
V Dolnom Kubíne, dňa 21. marca 2022
Vec:	Oznámenie žalovaného o odvolaní plnomocenstva udeleného JUDr. Jurajovi Nešikovnému
V obchodno-právnom spore žalobcu Exportimport, s.r.o. so sídlom v Dolnom Kubíne, Kubínska 5, IČO: 12 345 678 proti žalovanému Superspedition, s.r.o. so sídlom v Dolnom Kubíne, Horná 1, IČO: 87 654 321 o zaplatenie 10 000 € s príslušenstvom týmto oznamujeme súdu, že dňa 20. 3. 2022 sme odvolali plnomocentvo na zastupovanie v konaní udelené advokátovi JUDr. Jurajovi Nešikovnému, a to z dôvodu pretrvávajúcej zlej komunikácie s advokátom. 
Odvolanie plnomocenstva sme oznámili dnešného dňa aj JUDr. Jurajovi Nešikovnému ako aj žalobcovi. 
Príloha:
–	Odvolanie plnomocenstva
Ing. Ján Dolný
konateľ žalovaného
Poznámky
Zástupcovi, ktorého si strana zvolila, udelí písomne splnomocnenie buď na celé konanie, alebo len na určité úkony. Splnomocnenie udelené na celé konanie a splnomocnenie udelené advokátovi nemožno obmedziť. Zástupca, ktorému bolo také splnomocnenie udelené, je oprávnený na všetky úkony, ktoré môže v konaní urobiť strana.
Odvolanie splnomocnenia stranou alebo výpoveď splnomocnenia zástupcom sú voči súdu účinné dňom, keď ich strana alebo zástupca súdu oznámili. Iným subjektom súd oznamuje tieto skutočnosti bezodkladne, pričom účinky nastávajú dňom oznámenia súdom, ak im neboli tieto skutočnosti známe už skôr.